Návrh

Komuniké

Vláda Slovenskej republiky na svojom zasadnutí dňa...................... prerokovala návrh na udelenie štátneho súhlasu na pôsobenie súkromnej vysokej školy s názvom Dubnický technologický inštitút v Dubnici nad Váhom a schválila uznesenie o jeho udelení. Na tejto vysokej škole v súlade s vyjadrením Akreditačnej komisie sa bude vzdelávať podľa bakalárskeho študijného programu „učiteľstvo technických predmetov“ v študijnom odbore „učiteľstvo profesijných predmetov a praktickej prípravy“ v dennej a v externej forme. Silnou stránkou zakladateľa právnickej osoby je napr. úzka spolupráca a prepojenie zakladateľa s firmami majúcimi skúsenosti s aplikáciou informačno-komunikačných technológií e-learningu Itousourcingom a consultingom, implementácia výkonného systému pre riadenie vyučovania Enterprise Knowledge Platform (EKP), široká sieť partnerov v oblasti vzdelávacích technológií, stabilizované materiálne, priestorové a infraštruktúrne vybavenie, schopnosť samofinancovania, schopnosť pružne reagovať na výzvy  okolia, rozvinuté kontakty zakladateľa s nemeckým podnikateľským prostredím, atď. Strategickou víziou je postupne ponúkať na trhu vzdelávania žiadané študijné programy a zapojenia do riešenia výskumných projektov v oblasti technológií v nadväznosti na podnikateľské a výskumné aktivity zakladateľa.